## 11. évfolyam

Óraszám: 108 óra

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. A klasszikus modernség irodalma a világirodalomban | 13 |
| 2. Romantika és realizmus a XIX. század magyar irodalmában | 31 |
| 3. Életművek a XX. század magyar irodalmából | 39 |
| 4. Metszetek a modernista irodalomból – a Nyugat alkotói | 10 |
| 5. Összefoglalás, számonkérés, év végi ismétlés | 15 |
| *Összes óraszám:* | *108* |

*1.1 A realizmus a nyugat-európai és az orosz irodalomban*

Óraszám: 13 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismeri a romantika utáni drámatörténet néhány jellemző tendenciáját
* megérti egy jelentős szerző alkotását,
* újításai figyelembevételével bemutatja dramaturgiájának sajátosságait
* felismeri a romantika és realizmus együtthatását, folytonosságát az epikában
* azonosítja a realista és naturalista stílusirányzat jellemzőit

A témakör tanulása eredményeként a tanuló:

* ismer néhány álláspontot a művek értelmezéséhez
* képes epikai és drámai alkotások (házi olvasmányok) elemző bemutatására
* ismeri a realista és naturalista stílusirányzat jellemzőit

Fejlesztési feladatok és ismeretek

* Az irodalomtörténeti folytonosság (művek, motívumok párbeszéde) megértése
* Klasszikus esztétikai és modernista törekvések felfedezése a XIX. századi világirodalom kiemelkedő alkotásaiban
* A XIX. századi világirodalom magyar irodalomra gyakorolt hatásának megértése
* A nyugat-európai irodalom:
* Kötelező olvasmány: Balzac: Goriot apó (részletek)
* vagy Stendhal: Vörös és fekete (részletek)
* Kötelező olvasmány: Ibsen: A vadkacsa
* Az orosz irodalom:
* Gogol: A köpönyeg
* Dosztojevszkij: Bűn és bűnhődés (részletek)
* Kötelező olvasmány: Tolsztoj: Ivan Iljics halála
* Csehov: Sirály

Fogalmak: klasszikus modernség, realizmus, realista regény, mindentudó elbeszélő, tolsztojanizmus, visszatekintő időszerkezet, analitikus dráma, drámaiatlan dráma, lírai dráma

Javasolt tevékenységek

* A XIX. század történelmi, erkölcsi, filozófiai kérdésfelvetéseinek, konfliktusainak megértése az epikus és drámai művek elemzése alapján
* A XIX. század néhány jellemző epikus műfajának és irányzatának áttekintése
* a művek közös értelmezése a kötelezők otthoni megismerése után
* lehetőség szerint egy színházi előadás (vagy felvétel) megtekintése, és közös elemzéssel az adott interpretáció értékelése
* lehetőség szerint kidolgozunk egy-egy jelenetet az elemzett művekből
* beszámoló / könyvajánló készítése egyéni olvasmányélmény alapján
* belső hang technikával érzések és gondolatok kivetítése

*1.2 A klasszikus modernizmus lírájának alkotói, alkotásai*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismeri a klasszikus modernista költészet főbb irányzatait, programjait
* megfigyeli a költészet enigmatikussá válását

A témakör tanulása eredményeként a tanuló:

* kreatív gondolkodása, kritikai érzéke jelentősen fejlődik
* ismeri a századvég alkotóinak tevékenységét, a programadó műveket
* alkalmassá válik a korszakról, a szerzőkről, művekről szóló vélemények kritikus befogadására

Fejlesztési feladatok és ismeretek

* A XIX. századi líra új kifejezésmódbeli jellemzőinek azonosítása
* A hagyományhoz való viszony értelmezése, a költői programok főbb sajátosságainak megfigyelése, poétikaértelmezések, a régi és új költészeteszmény jellemzőinek számbavétele
* A klasszikus modernizmus lírai alkotói, alkotásai:
* Baudelaire: Kapcsolatok
* Verlaine: Költészettan
* Rimbaud: A magánhangzók szonettje

Fogalmak: szimbolizmus, esztétizmus, l’art pour l’art, kötetkompozíció, szinesztézia, kiátkozott költő

Javasolt tevékenységek

* lírai szövegek közös értelmezése lírapoétikai fogalmak segítségével
* a korszak programadó verseinek értelmezése, poétikai-retorikai elemzése (annak tudatosításával, hogy ezek a művek fordításokban olvashatók)

*2.1 Arany János életműve*

Óraszám: 12 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére eléri az alábbiakat:

* műelemzések során megismeri Arany jellemző lírai témáit, műfajait, poétikai megoldásait, versformáit és néhány verses epikai alkotását
* megismeri a lírikus és epikus költőszerep szembeállítását, változó megítélését
* képes lírai és epikai alkotások önálló értelmezésének megfogalmazására
* képes a Toldi és a Toldi estéje néhány szempontú összevetésére

A témakör tanulása eredményeként a tanuló:

* ismeri az életmű főbb alkotói korszakait Arany költői szerepét a magyar irodalom történetében
* ismeri Arany költészetének jellegét
* képessé válik Arany életművének bemutatására
* képes a műveiről szóló vélemények, elemzések értelmezésére, kritikus befogadására
* képes egy-egy szóbeli témakörben kijelölt feladat kifejtésére
* képes memoriterek tolmácsolására

Fejlesztési feladatok és ismeretek

* Arany János lírai életművének főbb témái és változatai (szabadság és rabság, visszatekintés és önértékelés, a művész szerepe a társadalomban, erkölcsi dilemmák és válaszlehetőségek)
* Arany János balladaköltészetének megismerése legalább három ballada elemzésével, a műfaji sajátosságok és a tematikus jellemzők rendszerezése
* A kortárs történelem eseményeinek feldolgozása, bemutatása Arany lírai és epikus költészetében
* Arany alkotói pályája főbb szakaszainak azonosítása (forradalom előtti időszak, nagykőrösi évek, Őszikék)
* Arany életművében a népiesség és a romantika összefonódásának tudatosítása
* Arany jelentősége kora irodalmi életében, Arany életútja legfontosabb eseményeinek megismerése
* Az Arany-életmű befogadás-történetének, az Arany-kultusz születésének áttekintése
* Kötelező olvasmány: Arany János: Toldi estéje
* Memoriter: Arany János: Toldi estéje (I. 1., VI. 28. versszak)
* Ágnes asszony
* V. László
* Vörös Rébék
* Memoriter: egy szabadon választott ballada a nagykőrösi korszakból
* Fiamnak
* Letészem a lantot
* Kertben
* Epilógus
* Memoriter: Epilógus (részlet)
* Kozmopolita költészet
* Mindvégig

Fogalmak: ballada, pillérversszak, önirónia, eszményítő realizmus

Javasolt tevékenységek

* az életmű főbb sajátosságainak megismerése a kijelölt versek közös értelmezése, elemzése alapján
* a költő epikájának egyéni és közös tanulmányozása a kijelölt és választott szövegek segítségével
* a Toldi és Toldi estéje kettéosztott naplóban összehasonlítása
* memoriter megtanulása
* internetes tájékozódás
* vita, rövid esszé írása, kiselőadás
* balladaillusztráció készítése

*2.2 Mikszáth Kálmán életműve*

Óraszám: 7 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* tisztában van a 19. sz. második fele magyar irodalmának sajátosságaival, megismeri a korszak néhány jellemző tendenciáját
* fejleszti novellaelemzési készségét

A témakör tanulása eredményeként a tanuló:

* ismeri Mikszáth helyét a magyar irodalom történetében, alkotásmódjának jellemzőit
* képes önálló novellaértelmezésre
* alkalmassá válik a művekről szóló vélemények kritikus befogadására
* alkalmassá válik egy lehetséges szóbeli tétel kifejtésére

Fejlesztési feladatok és ismeretek

* Művelődéstörténeti kitekintés: a modern olvasóközönség megjelenésének, a sajtó és a könyvnyomtatás szerepének tanulmányozása
* A romantika és a realizmus találkozásának vizsgálata a mikszáthi epikában
* Az anekdota műfaji jellegzetességeinek megismerése, az anekdota szerepének vizsgálata Mikszáth regényeiben és novelláiban
* A metaforikus próza poétikai jegyeinek megismerése
* Mikszáth egy művében a különc szerepének tanulmányozása
* Erkölcsi kérdések (pl.: bűn és büntetés, őszinteség, hazugság, képmutatás) vizsgálata Mikszáth műveiben
* Kötelező olvasmány: Az a fekete folt, Bede Anna tartozása, A bágyi csoda, Beszterce ostroma

Fogalmak: különc, donquijoteizmus

Javasolt tevékenységek

* a novellák és regények otthoni olvasása
* részletek közös órai olvasása és értelmezése
* a tanuló lehetőséget kap beszámoló/könyvajánló készítésére egyéni olvasmányélménye alapján
* önálló novellaelemzés irányított szempontrendszer alapján

*2.3 Színház- és drámatörténet – Madách Imre: Az ember tragédiája*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére eléri az alábbiakat:

* megismeri a drámai költemény műfaji változatának jellemzőit (filozófiai, bölcseleti tartalmak),
* megismeri a 19. századi filozófiai irányzatokat és ezek hatását a szerkezetre és hősökre. felépítés (cselekmény-szerkezet: keret- és történeti színek, személyiségközpontúan / lírai szerkezet: tematikus, szétválás-sorozat).
* felismeri többféle világfelfogás egyidejű létezését
* megismerkedik néhány műértelmezéssel, állásponttal

A témakör tanulása eredményeként a tanuló:

* alkalmassá válik a mű értelmezéseinek kritikus befogadására
* alkalmassá válik egy szóbeli érettségi témakör anyagának összeállítására és az abban megjelölt feladat kifejtésére
* képes idézni részleteket a műből, valamint szállóigévé vált sorokat

Fejlesztési feladatok és ismeretek

* A mű irodalmi, történetfilozófiai, eszmetörténeti előzményeinek megismerése
* A bibliai és a mitológiai előképek felfedezése: a Teremtés könyve, a Faust-történet
* A mű erkölcsi kérdésfelvetéseinek megértése, mai vonatkozásainak tisztázása
* Az ember tragédiájának történelemfilozófiai dilemmáinak vizsgálata (pl.: Ki irányítja a történelmet?, Van-e fejlődés a történelemben?)
* Eszmék, nemek harcának vizsgálata a műben

Fogalmak: emberiségdráma, emberiségköltemény, drámai költemény, történelemfilozófia, történeti színek, keretszínek, falanszter

Javasolt tevékenységek

* A mű közös órai feldolgozása: listakészítés, értelmezés, összehasonlítás
* pármunka, csoportmunka,
* lehetőség szerint egy színházi előadás (vagy felvétel) megtekintése,
* közös elemzéssel értékeljük az adott interpretációt és a mű színpadra állításának lehetőségeit
* prezentációkészítés
* rövid esszé írása

*2.4 Szemelvények a XIX. század második felének magyar irodalmából: Tompa Mihály, Gárdonyi Géza, Vajda János, Reviczky Gyula*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismeri a Petőfi és Ady közti, Arannyal részben párhuzamos líra helyzetét Vajda és az Ady fellépése előtti költők (pl. Reviczky, Komjáthy) szerepét
* a századvég novellisztikájának néhány darabját értelmezve fejleszti novellaelemzési készségét

A témakör tanulása eredményeként a tanuló:

* tisztában van a 19. sz. második fele magyar irodalmának sajátosságaival
* ismeri a korszak néhány jellemző tendenciáját
* ismeri az alkotók helyét a magyar irodalom történetében, alkotásmódjuk jellemzőit
* képes egy novella vagy vers sok szempontú megközelítésére, saját álláspont kifejtésére és adott szempontú, önálló vers- és novellaértelmezésre

Fejlesztési feladatok és ismeretek

* A XIX. századi alkotók helyének, irodalomtörténeti szerepének megismerése
* A század irodalmi törekvéseinek, sajátosságainak, írói-költői csoportjainak megismerése
* A lírai beszédmód változatainak értelmezése a korszakra és az egyes alkotókra jellemző beszédmódok feltárása, néhány jellegzetes alkotás összevetése
* Elemzendő alkotások:
* Tompa Mihály: A gólyához, A madár fiaihoz
* Gárdonyi: Az én falum (részletek), A láthatatlan ember (részletek)
* Vajda János: 20 év múlva

Fogalmak: nép-nemzeti irodalom, filozófiai dal

Javasolt tevékenységek

* a művek közös és egyéni feldolgozása, értelmezése
* önálló műelemzés megadott szempontrendszer segítségével
* kiselőadás, ppt készítése, poszter
* összehasonlító elemzés készítése közös téma, motívum, műfaj vagy forma alapján

*3.1 Herczeg Ferenc életműve*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* tisztában van a 20. sz. első fele magyar irodalmának sajátosságaival, ismeri a korszak néhány jellemző tendenciáját
* megismeri az életmű főbb alkotói korszakait, Herczeg alkotói módszerét, nézeteit
* fejleszti novellaelemzési készségét

A témakör tanulása eredményeként a tanuló:

* ismeri Herczeg Ferenc helyét a magyar irodalom történetében, alkotásmódjának jellemzőit
* hazaszeretete, nemzettudata megerősödik
* történelemlátása árnyaltabbá válik

Fejlesztési feladatok és ismeretek

* Társadalmi, közösségi és egyéni konfliktusok, kérdésfelvetések Herczeg Ferenc műveiben
* Az életmű főbb sajátosságainak megismerése a törzsanyagban megjelölt művek elemzésével:
* Kötelező olvasmány: Az élet kapuja
* Kötelező olvasmány: Fekete szüret a Badacsonyon
* Kötelező olvasmány: Bizánc
* Egyes műfaji konvenciók jelentéshordozó szerepének felismerése

Fogalmak: Új Idők, nemzeti konzervativizmus, színmű

Javasolt tevékenységek

* A hazához fűződő viszonyt vizsgáló prózai szövegek olvasása egyénileg, értelmezése közös feldolgozásban
* A művek történeti nézőpontú megközelítése, a megjelenő esztétikai, lét- és történelemfilozófiai kérdések és válaszok közös értelmezése
* Világkép és műfajok, kompozíciós, poétikai és retorikai megoldások összefüggéseinek felismertetése pármunkában, csoportmunkában
* Könyvajánló készítése

*3.2 Ady Endre életműve*

Óraszám: 11 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismeri az életmű főbb alkotói korszakait Ady helyét, költői szerepét a magyar irodalom történetében, költészetének szimbolista és szecessziós jellegét
* műelemzések során megismeri Ady jellemző köteteit, szerkesztési módszereit, lírai témáit, motívumait, poétikai megoldásait

A témakör tanulása eredményeként a tanuló:

* Ady költészetének ismeretében képes önálló versértelmezések megfogalmazására
* alkalmassá válik egy szóbeli érettségi témakör anyagának összeállítására és az abban megjelölt feladat kifejtésére
* képes idézni részleteket a művekből

Fejlesztési feladatok és ismeretek

* A Nyugat születése, jelentőségének felismerése
* Ady Endre életművének főbb témái (pl.: szerelem, magyarság, Élet-Halál, Isten, költészet, pénz, háború, stb.) és versformái
* Ady költészetének tematikus, formai és nyelvi újdonságai XIX. századi költészetünk tükrében
* A szimbólumok újszerű használata az életműben
* A szecessziós-szimbolista versek esztétikai jellemzőinek megismerése
* Ady Endre költészetének hatása a kortársakra, illetve az ún. Ady-kultusz születésének megismerése
* Szemelvények a költő prózájából, publicisztikai írásaiból
* Ady Endre életútjának költészetét meghatározó főbb eseményei, kapcsolatuk a költői pálya alakulásával
* A költő főbb pályaszakaszainak jellemzői, az Új versek c. kötet felépítésének tanulmányozása
* Memoriter: Góg és Magóg...
* Héja-nász az avaron
* Harc a Nagyúrral
* Új vizeken járok
* Az ős Kaján
* A Sion-hegy alatt
* Az úr érkezése
* Memoriter: Kocsi-út az éjszakában
* Emlékezés egy nyáréjszakára
* Őrizem a szemed

Fogalmak: szecesszió, versciklus, kötetkompozíció, vezérvers, önmitologizálás, szimultán versritmus vagy bimetrikus verselés

Javasolt tevékenységek

* közös és egyéni műelemzések, összpontosítva Ady jellemző szerkesztési módszereire, lírai témáira, poétikai megoldásaira
* önálló, de adott szempontú műértelmezések megfogalmazása
* a művekről szóló vélemények, elemzések értelmezése
* Ady Endre költészete körüli viták (saját kora és az utókor recepciójában) tanulmányozása internetes kutatómunka, prezentáció készítése
* összehasonlító verselemzés

*3.3 Babits Mihály*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* műelemzések során megismeri Babits jellemző lírai témáit, poétikai megoldásait
* felismeri Babits jelentőségét a magyar irodalomban: a költő, a magánember, a közéleti személyiség egységét
* megismeri a homo moralis magatartás költészetre gyakorolt hatását

A témakör tanulása eredményeként a tanuló:

* tisztában van a Nyugat első nemzedéke tevékenységével, jelentőségével
* képes Babits-művek önálló értelmezésének megfogalmazására
* alkalmassá válik a korszakról, a szerzőről, a művekről szóló vélemények kritikus befogadására,
* alkalmassá válik egy lehetséges szóbeli tétel kifejtésére
* megérti a művészet társadalomformáló szerepét

Fejlesztési feladatok és ismeretek

* Babits Mihály költészetének főbb témái (filozófiai kérdésfelvetések, az értelmiségi lét kérdései és felelőssége, értékőrzés, erkölcsi kérdések és választások) tanulmányozása
* Babits költői életútjának és költői pályájának főbb szakaszai, eseményei
* In Horatium
* A lírikus epilógja
* Memoriter: A lírikus epilógja (részlet)
* Esti kérdés
* Jobb és bal
* Mint különös hírmondó
* Ősz és tavasz között
* Kötelező olvasmány: Jónás könyve
* Memoriter: Jónás imája

Fogalmak: homo moralis, filozófiai költészet, parafrázis, nominális és verbális stílus, irónia

Javasolt tevékenységek

* az életmű főbb sajátosságainak megismerése a törzsanyagban megjelölt versek és a Jónás könyve elemzésével
* pármunka, csoportmunka,
* önálló értelmezés,
* a Biblia és Babits Jónás könyve kettéosztott naplós összehasonlítása
* Babits Mihály „poeta doctus” költői felfogásának megismerése néhány költői eszközének közös tanulmányozásával
* Babits Mihály irodalomszervező munkásságának feltérképezése:
* prezentációkészítés, rövid esszé írása

*3.4 Kosztolányi Dezső életműve*

Óraszám: 12 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére eléri az alábbiakat:

* megismeri az életmű főbb alkotói korszakait Kosztolányi helyét, szerepét a magyar irodalom történetében, írásművészetének jellegét
* felismeri elbeszélő prózája főbb narrációtechnikai, esztétikai sajátosságait
* felismeri Kosztolányi lírájának stilisztikai, esztétikai sajátosságait

A témakör tanulása eredményeként a tanuló:

* tisztában van a Nyugat első nemzedéke tevékenységével, jelentőségével
* képes lírai és epikai alkotások önálló értelmezésének megfogalmazására
* alkalmassá válik a korszakról, a szerzőről, a művekről szóló vélemények kritikus befogadására
* alkalmassá válik egy lehetséges szóbeli tétel kifejtésére

Fejlesztési feladatok és ismeretek

* Kosztolányi Dezső költészetének főbb témáinak (gyermek- és ifjúkor, emlékezés, értékszembesítés, elmúlás, érzelmek stb.) tanulmányozása
* A költő „homo aestheticus” költői felfogásának megismerése
* A lélektani analízis tanulmányozása Kosztolányi Dezső prózájában
* A történelem és a magánember konfliktusának ábrázolása Kosztolányi Dezső regényeiben
* Kosztolányi Dezső szerepének vizsgálata kora irodalmi életében (vitái kortársaival helye, szerepe a Nyugat első nemzedékében)
* A szegény kisgyermek panaszai (részletek)
* Boldog, szomorú dal
* Őszi reggeli
* Halotti beszéd
* Hajnali részegség
* Kötelező olvasmány: Édes Anna
* Esti Kornél 18. fejezete

Fogalom: homo aestheticus, versciklus, modernizmus, freudizmus, novellaciklus, alakmás

Javasolt tevékenységek

* a kötelező olvasmány otthoni olvasása/ az Édes Anna c. film megtekintése
* az életmű főbb sajátosságainak megismerése a törzsanyagban megjelölt versek és a prózai művek elemzésével:
* pármunka, csoportmunka
* önálló versértelmezés, összehasonlító elemzés
* prezentációkészítés
* rövid esszé írása
* vita, reflektálás írása

*4. Metszetek a XX. század magyar irodalmából: Juhász Gyula, Tóth Árpád, Karinthy Frigyes*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismeri a Nyugat jelentőségét a magyar kultúrtörténetben
* alkalmazza a nemzedék-korszakolást későbbi tanulmányai során
* megérti az Így írtok ti irodalmi jelentőségét
* megérti a nosztalgia és humor szerepét a műalkotásban és az ember önértelmezésében.
* fejlődik az emberi sorsokkal, szituációkkal való azonosulási képessége.

A témakör tanulása eredményeként a tanuló:

* tudja a korban megismert stílusirányzatok, filozófiai, lélektani iskolák (Freud, Bergson) néhány jellemzőjét
* kijelöli a szerzők helyét a korszakban (újságírás Nyugat, illetve csoporthoz nem tartozás) ismeri alkotás- és látásmódjuk jellemzőit
* képes néhány alkotás értelmezésére,
* képes saját álláspont kifejtésére és adott szempontú, önálló műmegközelítésre (pl. novella- és verselemzések megfogalmazására)

Fejlesztési feladatok és ismeretek

* A század irodalmi törekvéseinek, sajátosságainak, írói-költői csoportjainak megismerése
* Annak felismerése, hogy az írói-költői felelősség, szociális-társadalmi együttérzés, világnézet, egyéni látásmód és kapcsolat a hagyományhoz változatos módon, műfajban és tematikában szólalhat meg
* Juhász Gyula: Tiszai csönd, Anna örök
* Tóth Árpád: Esti sugárkoszorú, Lélektől lélekig, Isten oltó kése
* Karinthy Frigyes: Így írtok ti (részletek)
* Találkozás egy fiatalemberrel

Fogalmak: A Nyugat és nemzedékei, paródia, stílusparódia, műfajparódia

Javasolt tevékenységek

* Az alkotók irodalomtörténeti helyének, szerepének vizsgálata közösen
* A lírai beszédmód változatainak értelmezése a korszakra és az egyes alkotókra jellemző beszédmódok feltárása, néhány jellegzetes alkotás összevetése
* Táblázatkészítés
* A költemények közös és egyéni feldolgozása, értelmezése
* Összehasonlító elemzés készítése közös téma, motívum, műfaj vagy forma alapján
* Önálló novellaértelmezés

*5. Összefoglalás, rendszerező ismétlés*

Óraszám: 15 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felelevenítse a tanév során szerzett ismereteit
* elemzőkészsége elmélyüljön
* hiányos ismereteit kiegészítse
* az irodalmi korszakok, művek közötti összefüggéseket jobban átlássa

A témakör tanulása eredményeként a tanuló:

* egységében látja át a tanév anyagát
* értő olvasóként összevetheti a tanult kisepikai és nagyepikai műfajok jellegzetességeit az egyes művek alapján
* még árnyaltabb véleményt tud megfogalmazni a tárgyalt nagyepikai művekben megjelenő problémákkal, jelenségekkel kapcsolatban
* alkalmassá válik a művek értelmezéseinek kritikus befogadására

Fejlesztési feladatok és ismeretek

* az éves tananyag átismétlése, rendszerezése
* a szövegértés fejlesztése
* a novella- és verselemzési készség fejlesztése
* a műnemek, műfajok, stílusirányzatok és egyéb fogalmak rendszerezése

Javasolt tevékenységek

* fogalmak újbóli tisztázása
* szövegértési feladatlapok íratása, a tanulságok elemzése
* novellaelemzés önállóan, a tanulságok elemzése
* egy vers elemzése önállóan, a tanulságok elemzése
* műnemek, műfajok, stílusirányzatok közös ismétlése
* verstani és stilisztikai ismeretek közös ismétlése
* vázlatírás, kettéosztott napló
* táblázatok készítése